# Kerteminde, Kølstrup og Munkebo sluse- og digelag

## Referat af generalforsamling 24. april 2019

**Dagsorden:**Formand for sluse- og digelaget Michael Serop bød velkommen.

1. Valg af dirigent.

Bestyrelsen foreslog Flemming Kähne som dirigent. Flemming Kähne blev valgt.

Dirigent Flemming Kähne konstaterede, at generalforsamlingen var lovligt varslet og beslutningsdygtig jfr. vedtægterne.

På generalforsamlingen blev der forud for regnskabsaflæggelsen stillet et spørgsmål vedrørende en gave på ca. 50.000 kr. fra det tidligere sluselag. Spørgsmålet gik på hvad, der skal ske med de penge. Formand Michael Serop forklarede at sluse- og digelaget aldrig har accepteret gaven, som derfor stadig står på den oprindelige konto. Beløbet har derfor ikke noget med Kerteminde, Kølstrup og Munkebo sluse- og digelag at gøre. Dette fremgår af de årlige regnskaber, som alle årene har været nul-regnskaber.

2. Forelæggelse af årsregnskab med revisionspåtegning samt årsberetning.
Michael Serop gennemgik kasserer regnskab for 2019. Der var ingen indtægter og ingen udgifter. Dette nul-regnskab blev godkendt af forsamlingen.

3. Valg af stemmetællere

Erik Jørgensen og Franz Leitner blev valgt.

4. A.: Forslag fra bestyrelsen:
Bestyrelsen for Kerteminde, Kølstrup og Munkebo Sluse- og Digelag foreslår på baggrund af Kerteminde Byråds beslutning af 25. oktober 2018 om ikke længere at fremme kystsikringsprojektet, at Kerteminde, Kølstrup og Munkebo Sluse- og Digelag nedlægges.

4. B.: Forslag fra 29 medlemmer
Bestyrelsen har modtaget 29 enslydende forslag fra medlemmer om nedlæggelse af Kerteminde, Kølstrup og Munkebo Sluse- og Digelag.

Der blev stemt om nedlæggelsen af laget.
Der var 53 personer til stede på generalforsamlingen, og der var 28 fuldmagter. Der blev derfor afgivet 81 stemmer i alt.
79 stemte for nedlæggelse af laget.
2 stemte blankt.
Det vil sige, at 99 % stemte for nedlæggelse af laget.
Opgjort efter parter var stemmeprocenten 21%.

Dirigenten konstaterede at forslaget om nedlæggelse af laget blev vedtaget.

5. Eventuelt
Der var intet til dette punkt.

Dirigenten takkede for god ro og orden og afsluttede generalforsamlingen.